[{"text_idx": "#000001", "text": "Genero berdintasunari loturiko gai oro interesatu izan zait 80ko hamarkada hartan mugimendu feministan parte hartzen hasi nintzenetik."}, {"text_idx": "#000004", "text": "2007-2011 aldian, ardura profesionala izan nuen Arabako Foru Aldundian Gizarte Sustapenerako Zuzendari gisa; horri esker, zuzendaritza- eta kudeaketa-lanen gaineko eskarmentua eta gaitasunak garatu nituen, hala pertsonen nola programen kudeaketan, eta hainbat gairen inguruan, hala nola: Emakume eta gizonen arteko Berdintasun Politikak, Immigrazio eta Kultur artekotasun Politikak, eta Garapenerako Lankidetza eta Giza Eskubideak."}, {"text_idx": "#000006", "text": "2013tik, ogibide gisa emakumezkoen taldekako nahiz banakako jabetzea xede duten proiektuak koordinatzen eta kudeatzen ditut."}, {"text_idx": "#000009", "text": "Hikaateneo elkarte politiko-kulturalean koordinatzaile lanetan aritu ostean, nire jarduera profesionalak azken 14 urteotan generoa eta maskulinitatea izan ditu ardatz, eta, horretarako, hainbat proiektu antolatu eta jarri izan dut abian instituzio, enpresa zein kolektiboen artean. 2008. urtetik Emakunde-Emakumearen Euskal Erakundeko Gizonduz ekimenean parte hartzen dihardut, bertako Idazkaritza teknikoan zehazki, 2018an aldi batez izan ezik. Horren helburua gizonon inplikazioa sustatzea da emakume eta gizonen arteko berdintasuna lortzeko bidean. Programa horren baitan koordinazio-lanetan jarduten dut, ikastaroak ematen ditut, bai aurrez aurre bai online, material teorikoak sortzen ditut, eta, era berean, programak abiarazten ditut maskulinitateez eta berdintasunaz."}, {"text_idx": "#000011", "text": "Norbanako eta langile gisa bizi izan dudan ibilbide anitzak sormenez pentsatzen irakatsi dit, bai enpresa arloan, bai artearen eta kultura komunitarioaren eremuan. Horregatik, ikuspuntu berrien bila nabil etengabe, edozein proiektu berri ilusioz garatzeko."}, {"text_idx": "#000013", "text": "Doce Miradas blogari feministen taldeko kide naiz."}, {"text_idx": "#000017", "text": "Soziologian lizentziatua naiz (EHU, 1999), hernaniarra, eta etengabe ikasten eta xurgatzen ari naiz feminismoari eta LGTBIQ+ teoriei buruz. Emakume eta Gizonen arteko Berdintasunaren gaineko Masterra (EHU 2005), Garapena eta Nazioarteko Lankidetza Masterra (HEGOA, 2001). Hainbat administrazio publikotan egin izan dut lan, bertan zein eurentzako, irabazi asmorik gabeko erakundeetarako, baita nazioarteko organismoetarako ere. Nire ibilbidea, beraz, nagusiki bi arloren inguruan eraiki dut, alegia, gizon eta emakumeen arteko berdintasunean eta nazioarteko garapenerako lankidetzan."}, {"text_idx": "#000018", "text": "Azken hamarkadotan, nire lan interes gune nagusiak gizon eta emakumeen arteko berdintasuna eta maskulinitateak izan dira, eta hala jarraitzen dute. On:Giz Berdintasunerako Elkartearen sortzaileetako bat naiz (2007). Genero eta maskulinitateen gaineko aholkulari gisa egin izan dut lan hainbat administrazio publikotan, nazioarteko organismotan (LANE), kolektibo sozialetan nahiz irabazi asmorik gabeko elkarteetan, batez ere EH mailan, Estatu mailan eta Ertamerikan."}, {"text_idx": "#000021", "text": "Graduatu ondoren, Unibertsitate arteko Emakume, Genero eta Hiritartasun Ikasketak Masterra ikastea erabaki nuen, UBkoa, espezialitatea emakumeak, lan arloa eta politika publikoak izan zelarik (2019). Nire master amaierako lana belaunaldi berriak berdintasunean eta berdintasunerako hezteari buruzkoa da."}, {"text_idx": "#000022", "text": "Masterreko titulua lortu nuenetik Berdintasun Proiektuak Kooperatiban egin izan dut lan, nagusiki Gasteizko Jabekuntza Feminista Eskolarentzat.\nGazteleraz primeran moldatzen naiz (ama-hizkuntza), baita euskaraz (C1) eta ingelesez ere (B2)."}, {"text_idx": "#000030", "text": "Profesionalki, Lehen Hezkuntzako irakaslea izan naiz eta azken urteotan Arabako Foru Aldundian Aukera-Berdintasunaren teknikari aritu naiz lanean. Berdintasunaren aldeko gizonen aldaketa pertsonalean nahiz kolektiboan konprometiturik urte asko daramat. Prozesu hori 2006an hasi zen. Arabako Foru Aldundiak, Euskal Herriko Unibertsitatearekin batera, gizonentzako ikastaroa eskaini zuen, gizon horiek beste gizon-taldeen dinamizatzaile izateko asmoz. Handik Aurrera, 2018ra arte, EZ:BERDIN elkarteko kidea izan naiz, gizon-taldeen partaide zein bideratzaile. Berdintasunaren aldeko gizonen Euskal Herriko Elkargune, Gizon Sareko kidea ere izan naiz."}, {"text_idx": "#000032", "text": "Mugimendu feministara iritsi nintzen txalaparta lantegi batean parte hartuz. Ordurako, Zuzenbideko Gradua ikasten ari nintzen EHUn. Gradua amaitu ondoren, kezkak argitu eta ikasteko asmoz, Ikasketa Feministak eta Generokoak Masterra egin nuen, baita EHUkoa ere."}, {"text_idx": "#000034", "text": "Kontzientzia feminista hartzeak eta txalaparta klase haietan hasitako bide indibidual eta kolektiboak hamaika esperientzia eta ikaskuntza ekarri dizkiote nire ibilbideari. Horregatik, beti eskertuko diet lagundu didaten emakumeei, eta saiatuko naiz beste batzuek aukera izan dezaten askatzaile eta konpontzaile izango zaizkien prozesuei ekiteko."}, {"text_idx": "#000035", "text": "Ezin izango nuke nire ibilbidea deskribatu Basaurikoa naizela esan gabe, eta horrek Marienea (Emakumeen Etxea) hainbat ikuspegitatik ezagutzeko eukera eman dit: Jabekuntza Eskolako ikasle gisa, militante gisa eta langile gisa. Marienean, zehazkiago, Emakumeentzako Informazio Zentroan egin nituen aholkularitza juridikoko praktikak, eta urte batzuk geroago, Marieneako gainerako lankideekin batera gauzatu nuen proiektua \u201cBasauri hirigintza feministaren ikuspegitik. Ikuspegi kritikoa eta hobetzeko proposamenak udalerriko emakume kolektiboetatik.\u201d"}, {"text_idx": "#000039", "text": "Beste kultura eta errealitate batzuk ezagutzeko gogoak Ekuadorren bizitzera eraman ninduen, eta han pertsonalki eta profesionalki garatu ahal izan nintzen hainbat urtez. Bizi-esperientzia horrek aukera eman zidan gizonekin eta maskulinitateekin lan egiteko mundura hurbiltzeko. Denbora horretan, berdintasunari eta maskulinitateei buruzko prestakuntza-prozesuetan lan egin ahal izan nuen zenbait organizazioekin: gizarte zibilekoak, erakunde publikoak eta nazioartekoak. 2015ean Ekuadorren Gizonekin eta Maskulinitateekin Lan Esperientzien Nazioarteko I. Topaketaren antolakuntzan ere parte hartu nuen."}]